Downloaded from YTS.MX
Official YIFY movies site: YTS.MX
SEBUAH DOKUMENTARI ASLI NETFLIX
DARAH
BILIK MANDI
DARAH
POLIS
BABAK 1 PEMBURUAN
Pada malam 8 Julai 1995,
saya tak tidur lena.
Saya bangun sekitar 5.30 pagi
dengan rasa cemas.
Entah bagaimana nak gambarkannya, tapi perasaan itu
sangat kuat dan ganas.
Saya tengok jam tangan saya
dan tunggu hingga 8.30 pagi
sebelum menghubungi Hélène.
Kemudian, sesuatu yang luar biasa berlaku.
Seorang lelaki menjawab.
Saya sangka saya salah dail.
Saya letak telefon.
Saya letak telefon dan dia jawab lagi.
Saya tanya, "Apa yang berlaku?" Dia seorang ahli bomba.
Pada ketika itu,
saya ingat saya kata, "Panggil anak saya.
Apa yang berlaku?"
Lelaki itu kata...
Saya masih dengar suaranya...
"Maaf, puan, saya tak boleh panggil dia."
- Dah berakhir? - "Ya, dah berakhir."
PARIS-TIMUR-BOBIGNY
Dalam perjalanan ke Paris, kami sering berhenti
di tempat rehat untuk telefon semula.
Tiada jawapan.
Kami memandu sejauh itu
tanpa menyedarinya.
Hanya ada seorang lelaki yang kata,
"Ya, dah berakhir." Itu saja.
Kami ikut kereta polis
ke ibu pejabat polis terkenal di 36 Quai des Orfèvres.
Tentulah saya tanya mereka tentang apa yang berlaku.
PELANTAR TANGGA TINGKAT SATU MENGHADAP PINTU DEPAN RUMAH MANGSA
Saya rasa hati saya bagaikan ditusuk.
Di sini.
PISAU
DARAH, MEJA, PISAU
PINTU MASUK, BILIK TIDUR
BANTAL, BAHAN KES NO. 1, KATIL
27 TAHUN PELAJAR PSIKOLOGI
8 JULAI 1995
SAYA TAK MAHU TIPU AWAK,
SAYA PUN TAK TIDUR PADA MALAM 7 DAN 8 JULAI.
IBU PEJABAT POLIS JENAYAH PARIS
POLIS NEGARA POLIS, TUGAS LELAKI
Ayah dan datuk saya polis.
Namun, saya mengaku
saya sentiasa…
tertarik dengan karier yang aktif.
PEGAWAI POLIS PAKAI SKIRT TANGKAP PENJERUT
Saya tak pernah berpakaian seperti lelaki.
"POLIS WANITA"
Saya wanita pertama yang mengetuai Briged Jenayah.
Ini unit elit Perancis yang terbaik
dalam soal siasatan jenayah.
WANITA DI IBU PEJABAT POLIS
Saya mengetuai Briged Jenayah pada awal Februari 1996.
BRIGED JENAYAH
Briged Jenayah segera melaporkan kepada saya
tentang pembunuhan wanita muda.
Mereka letak setimbun fail di atas meja dan suruh saya uruskan.
Serta merta, dua kes tarik perhatian saya:
Agnès Nijkamp.
BILIK TIDUR MAYAT AGNÈS NIJKAMP
32 TAHUN PEREKA DALAMAN
Satu lagi kes ialah Hélène Frinking.
Dia telah
dibunuh dalam keadaan yang sama
dengan kes Nijkamp.
Badannya menunjukkan
kecederaan yang agak sama.
Kami perlu tangkap penjahat yang melakukan perkara ini.
Kami nak balas dendam.
Tak perlu berselindung kata.
Itu motivasi kita. Kita semua ada, bukan saya saja.
Kes ini menjadi misi peribadi.
Dalam erti kata lain,
ini antara kami dan dia. Kami mesti menang. Kami mesti tangkap dia.
MANGSA: HÉLÈNE FRINKING LAHIR 12/2/1967 DI HOLLAND
Hélène ialah anak keempat daripada enam adik beradik.
Saya sangat terpengaruh dengan matahari.
Hélène bermaksud Helios, matahari.
Pada tahun 1995, usianya hampir 27 tahun.
Dia nak pergi ke Paris untuk belajar psikologi
DUA KESAN PUTIH
Dalam kes Frinking,
kami bernasib baik kerana ada DNA.
Sama juga dengan Nijkamp.
Air mani ditemukan pada badannya.
BRIGED JENAYAH
Satu kenyataan saksi dihantar kepada saya.
Elisabeth ialah mangsa
yang terlepas daripada penyerangnya.
PISAU PEMOTONG DAGING LEHER
Penyerang itu ikat dan tutup mulutnya.
Apabila dia pergi tutup lampu
di tingkat atas, kerana tempat itu ada dua tingkat,
Elisabeth dapat lari kerana bilik tidur
di tingkat bawah.
Dia berjaya bebaskan diri dan lari.
Dia saksi penting untuk siasatan.
23 TAHUN AHLI TERAPI PEKERJAAN
Kami juga jumpa DNA
sebab dia merokok dan kami menemukan puntung rokok Winston.
Kami dapat mengaitkan ketiga-tiga kes
sebab ada padanan DNA.
DNA LELAKI
DNA itu dilabel "SK", bermaksud pembunuh bersiri,
kerana tiga tempat kejadian jenayah itu berkaitan.
Malangnya, tak seperti polis Britain yang ada pangkalan data,
kami tiada.
Kalau kami ada pangkalan data,
mungkin kami dah tangkap dan kenal pasti dia.
Namun, kami tiada data.
DNA LELAKI MISTERI
Saya dapat tahu ada mangsa terselamat.
Gadis bernama Elisabeth.
Sebelum pembunuhan Hélène,
dia berjaya lari daripada penyerang yang sama.
DNA yang sama. Menakjubkan.
Testimoni dia sangat membantu.
Dia dapat berikan
lakaran polis.
Dia menggambarkan lelaki Afrika Utara.
Dia agak bangga dengan lakaran ini.
Begitulah cara dia nampak penyerang itu.
Lelaki itu berambut pendek ala askar jadi kami siasat askar,
penjara, Legion Asing, bomba, polis. Dia nampak cergas.
Begitulah gambarannya.
Jenis yang berbadan sasa.
Kami juga perasan yang wanita-wanita ini diserang
pada waktu petang atau malam.
Maka, kami siasat pekerja malam.
Kami siasat pemandu teksi dan sebagainya.
Apa saja yang berkaitan dengan pemerhatian kami
dan testimoni wanita muda itu.
Dia sangat berani.
Dia keluar ke Paris dengan unit ini.
Secara spesifik, unit arondissement ke-11,
untuk cuba cari lelaki itu.
TAPAK KAKI BERDARAH
Saya tahu sejak awal
yang dia tinggalkan tapak kaki berdarah
dekat katil.
Jari kaki kedua dia
lebih panjang daripada ibu jari.
INDIVIDU DIKEHENDAKI
Sifat fizikal itu agak biasa,
ramai orang ada. Ia dipanggil tapak kaki Mesir.
Kami suruh semua suspek buka kasut mereka
untuk periksa kaki mereka.
Kami mencari petunjuk kecil
kerana kami tiada petunjuk yang banyak.
Saya nampak lelaki itu di mana-mana.
Saya nampak dia sebagai pemandu bas.
Saya nampak dia di merata tempat.
Apartmen anak saya berada di atas pintu itu.
Di sinilah.
Anak saya di sini dan pemuda itu di sana.
Pengawal boleh nampak lelaki itu dari sana.
Saya perlu cari dia.
Saya mesti cari dia!
Saya pergi ke jalan rumah Hélène
dan tanya semua pemilik kedai
jika mereka dengar tentang kes itu.
Orang tak tahu!
Polis tak periksa jalan itu atau kejiranan Hélène.
Hal itu mengejutkan.
Dia amat libatkan diri dengan kes. Dia ikut dengan teliti.
Dia nak siasat dengan kami.
Sukar untuk menolak dia.
Kami tak sampai hati.
Semua fail ini berkaitan dengan kes.
Saya menyusahkan polis, tapi saya tak peduli.
Saya nak jalankan siasatan bersama.
Perkara yang bagus, bukan?
Kamu buat ini dan ini, tapi sudahkah kamu buat begitu?
Jelas sekali, mereka muak dengan soalan saya.
Namun, saya tak mengalah.
Saya desak mereka dari awal lagi.
Sebenarnya, dia perlu sedar yang
kami tak main-main.
Kami bangun dan tidur dengan fail kes itu.
Kami fikirkan kes itu setiap saat.
Siasatan ini amat besar!
Betul, kami gagal mencarinya.
Seorang wanita, seorang ibu…
dia rebah dan menderita.
Kemudian dia bangkit dan berjuang!
Itulah kebenarannya.
KENYATAAN SAKSI ELISABETH O.
"PANGGIL SAYA FLO"
Dia dapat tahu melalui Elisabeth,
yang penjenayah itu sebut nama Flo, Florian atau bunyi sebegitu.
Boleh nampak "Flo" pada trak.
Itu syarikat trak.
DI BELAKANG BANYAK TRAK?
Saya potong jalan banyak trak untuk memeriksa pemandunya!
Saya berhenti di tempat rehat
untuk memeriksa pemandu.
Kemudian saya tahu "Flo" juga
nama sebuah restoran.
Jadi saya fikir mungkin dia
pekerja restoran Flo.
Restoran itu rantaian popular di Paris.
Ada satu cawangan di jalan
yang anak saya lalu pada malam itu.
Saya pastikan mereka periksa senarai
pekerja dan lain-lain.
Saya desak mereka sikit.
Dia beritahu hakim
yang mungkin kami patut
ikut petunjuk itu,
jadi kami soal siasat
beberapa pekerja
dari restoran Flo.
595 FAIL KES
Tiada hasil. Langsung tiada.
31 OGOS 1997
Puteri Diana mangkat dalam kemalangan
di bawah jambatan Alma di Paris.
Dia bersama teman lelakinya, Dodi Al-Fayed, yang juga terbunuh.
Briged Jenayah, diketuai seorang wanita, Martine Monteil,
akan mengetuai siasatan. Dia berada di lokasi serta-merta.
Keadaan itu sangat sukar dan penuh tekanan.
Kami dah tak menang tangan di Briged Jenayah.
Kami tak perlukan kemalangan jalan raya!
Namun, kes ini melibatkan Puteri Diana, tak boleh abaikannya.
Mustahil. Terdapat tekanan
daripada pihak teratas kerajaan.
Kami seperti diminta mengangkat gunung, jadi kami cuba juga.
Saya kata, itu tugas kita.
Suka atau tidak.
Saya terus tubuhkan pasukan.
Namun, secepat mungkin kami kembali kepada kes kami.
Sebab walaupun kemalangan ini melibatkan kematian,
situasinya tak mencurigakan.
Dalam kes ini pula, beberapa gadis dah mati.
Penjenayah itu pula masih bebas!
Kami masih belum jumpa dia.
KORIDOR PINTU DEPAN
Pada 23 September 1997, kami dapat panggilan.
Seorang pemuda telah menemukan
tunangnya di rumah,
di arrondisement ke-19.
Kami segera pergi ke situ.
KESAN DARAH BILIK MAKAN
LANGSIR, DARAH BILIK TIDUR
KABINET FAIL TELEFON
Apabila saya masuk, saya terpaku.
Saya fikir, "Tak mungkin, dia kembali."
19 TAHUN PELAJAR
Ibu bapa Magali Sirotti berada di luar bangunan.
Kejadian itu adegan menakutkan.
Apabila bangun pada tengah malam...
dan lihat mukanya di keranda...
saya cuma terfikir betapa terseksanya dia.
Nak kata apa lagi?
Pasti dia menderita!
Magali merupakan satu tamparan teruk.
Saya tahu itu kerja dia. Saya amat pasti.
Amat pasti.
Dah terlambat untuk anak saya, tapi tak patut ada mangsa lain.
Kawan-kawan rapat beritahu saya,
"Awak bukan polis
atau peguam. Awak bukan siapa-siapa.
Awak seorang ibu, jumpalah ibunya."
Saya bertemu ibunya.
Pertemuan itu...
Pertemuan yang luar biasa.
Mangsa, Magali…
Dia sudah bertunang, bakal berkahwin.
Apabila kami sampai ke tempat kejadian
pembunuhan Magali Sirotti,
saya rasa bagaikan dihentak dengan tukul.
Dia mati sebab kami tak tangkap lelaki itu.
Aduhai, entah apa yang kami terlepas!
Kami bekerja keras demi kes ini!
Di mana petunjuk untuk dibongkar? Petunjuk apa?
Kenapa gadis ini mati?
Lelaki itu masih bebas.
Kami perlu bergerak pantas dan lebih berwaspada.
Jika dia masih bebas, mungkin dia akan lakukannya lagi!
Pasti.
Saya wartawan, saya berurusan dengan polis,
penjenayah, perompak.
Dulu, wartawan wanita yang menulis tentang jenayah
tak wujud.
Saya yang pertama.
Polis di Biro anggap saya sebagai budak kecil,
seorang wartawan menyibuk, seorang pengintip!
Saya ada gaya tersendiri.
Skirt mini, jaket biker, kasut tinggi.
Polis di Biro bingung dengan saya!
Pada mulanya, saya pura-pura naif.
Mereka cepat sedar yang saya tak begitu naif.
Pada akhir September 1997,
saya jumpa seorang pegawai dari Briged Jenayah.
Dia beritahu saya,
"Pada 23 September, kami dapat kes
melibatkan seorang gadis bernama Magali Sirotti.
Penjenayah itu ikat dan rogol dia.
Jenayah itu amat kejam.
Jenayah ini juga...
mungkin berkait dengan pembunuhan rogol lain. "
Saya kata, "Betulkah?"
"Kenapa kamu pasti penjenayah itu sama?"
Dia kata, "Bagi Magali, kami tak pasti.
Modus operandi sama. Kami sedang tunggu keputusan DNA.
Namun, untuk dua mangsa pembunuh dan
seorang yang terselamat, kami ada DNA.
Kami pasti dia lelaki yang sama."
DNA LELAKI MISTERI (SK(
(SK) JENIS DARAH B
CAMPURAN DNA LELAKI DAN DNA MANGSA
DNA LELAKI MISTERI
"Mesti siarkan kes ini!"
Saya kata, "Saya nak tulis."
Dia kata, "Nanti dulu!
Awak boleh rosakkan siasatan.
Lelaki ini sangat bahaya.
Saya harap awak tak perlu lihat tempat kejadian jenayah begini.
Tolonglah, lelaki ini masih bebas,
saya merayu, simpan dulu berita ini."
Saya tunaikan janji itu.
Saya mungkin seorang wartawan, tapi saya juga warganegara.
Saya tak nak perogol dan pembunuh wanita
merayau bebas dan mengelak tangkapan
kerana penulisan saya.
Kami sedar. Penjenayah itu melakukannya lagi.
Kami perlu bertindak pantas. Kami perlu kejar masa.
MAKMAL JENAYAH
Pada masa itu, jabatan forensik
dalam zaman kegelapan.
Saya serius.
Penganalisis tempat jenayah yang mengambil sampel dari tempat kejadian
ialah sekumpulan pemabuk dan dungu
yang direhatkan.
Jabatan itu sepatutnya moden, tapi tak.
MAKMAL GENETIK MOLEKULAR
Untuk tebus kekurangan ini,
Briged Jenayah memohon bantuan Dr. Pascal,
penyelidik pelopor DNA di Perancis.
PASCAL O. DOKTOR HOSPITAL
Cik Monteil dan Briged Jenayah mempercayai Dr. Pascal sepenuhnya.
Dia menganalisis, kes demi kes,
sampel yang diambil dari tempat kejadian.
Kesan sperma, darah dan rambut.
Dia bandingkan sampel itu dengan DNA misteri
yang Dr. Pascal namakan "SK"...
DNA LELAKI (SK)
...iaitu DNA pembunuh bersiri pertama di Perancis.
Dia berjuang bersama Briged Jenayah
untuk membina pangkalan data.
Ramai orang Perancis menentangnya.
Idea itu menakutkan mereka.
Pangkalan data DNA ini
ialah duluan yang berbahaya.
Ia boleh membawa kepada pangkalan data DNA kebangsaan.
- Boleh jadi ancaman. - DNA kamu, sejarah kamu…
Saya setuju dengan awak.
Saya bantah pangkalan data itu!
12 RUE DE LA FORGE ROYALE ARRONDISSEMENT KE-11
KENYATAAN POLIS
Pada 16 November 1997,
seorang lagi mangsa ditemukan di arrondissement ke-11.
25 TAHUN SETIAUSAHA
Lihatlah betapa cantiknya dia.
Yang lain juga. Mereka semua sangat cantik.
Ini benar-benar…
Aduhai.
Nyawa yang direntap.
Menyedihkan.
Namanya Estelle Magd.
Ibu bapanya ada kunci rumahnya.
Apabila dia tak jawab, mereka pergi
dan menemukan anak mereka
dalam keadan berbogel dan berdarah.
Dia mengalami luka di leher dan kesan jarum yang sama.
Kami menemukan baju koyak yang sama.
MEZANIN
Benda itu...
Bagi saya, itu tanda pengenalan. Jelas sekali.
PENEMUAN BEG BERISI T-SHIRT KELABU
Kami menemukan kemeja peluh.
Kemeja peluh bersaiz besar, berlumuran darah.
Kami pasti dapat menemukan DNA.
Kemeja peluh itu dipenuhi darah dan peluh.
Kami padankan dengan kes-kes lain yang kami temukan DNA.
Saya tak boleh cakap apa-apa.
Saya amat memahami
bahawa tugas polis adalah
menjaga kerahsiaan. Saya hormati hal itu.
Seratus peratus.
Namun, apabila ada dua orang gadis
dibunuh dengan cara yang sama
sebagaimana anak saya dibunuh,
saya fikir,
"Media."
Saya boleh sahkan pada hujung Julai 1995,
pihak berkuasa tahu mereka sedang menentang
pembunuh bersiri.
Lelaki yang sangat berbahaya,
seperti pembunuh bersiri lain,
boleh membunuh lagi.
Ada pembunuh bersiri di Paris.
...pembunuh bersiri.
Pembunuh bersiri Paris Timur...
Lakaran polis berdasarkan kenyataan
wanita yang selamat daripada serangan sama.
Ibu mangsa, Anne Gautier, bertemu hakim.
Dia dan keluarganya nak tahu jika polis akan menahan
pembunuh bersiri yang membunuh Hélène.
Mereka akan tangkap dia? Harap ya.
Kami terus berharap.
Kita tak boleh berkabung
hingga keadilan ditegakkan.
Anne Gautier sangat marah. Dia kata,
"Dua kematian ini,
Magali Sirotti dan Estelle Magd tak sepatutnya berlaku.
Kes ini ialah skandal dan saya mendedahkannya
untuk beri amaran kepada wanita Paris supaya lindungi diri
dan jangan jadi mangsa kepada pemangsa ini. "
Pembunuh bersiri tak boleh berhenti.
Dia takkan berhenti sehingga dia ditahan.
KETAKUTAN DI BANDAR
Orang membincangkannya, mereka takut.
Mereka beli akhbar untuk lihat lakaran polis.
Mereka nak bantu siasatan dan tangkap dia.
Paris dalam kekacauan.
Pendedahan tentang pembunuh bersiri di Paris Timur
dan liputan akhbar tentang Anne Gautier
bermaksud wanita Paris dalam ketakutan!
Saya agak risau.
Apabila saya memasuki bangunan saya,
saya pastikan saya tutup pintu.
Papan mesej elektronik di Paris memberi amaran
kepada wanita, "Jangan balik seorang diri.
Minta orang hantarkan, teksi atau kawan..."
Seorang detektif beritahu saya, "Patricia, hati-hati.
Jika pintu awak ambil masa 15 saat untuk tutup,
orang boleh masuk."
KETAKUTAN DI BASTILLE
Saya mengaku,
saya tak suka berita itu tersebar.
Keadaan jadi histeria.
Memang betul.
Perancis tak ramai pembunuh bersiri.
Ini bukan Amerika Syarikat.
Ada banyak liputan akhbar, orang amat mengikutinya. Keadaan kecoh.
Polis ada lakaran lelaki berusia 30 tahun dengan rambut gelap.
Beberapa butiran menghubungkan kes-kes lalu dengan kini.
Polis sedang berwaspada,
jenayah seks dan pembunuhan jarang berlaku,
sehingga kini.
Ketika itu, istilah "pembunuh bersiri"
merupakan pantang larang bagi mereka.
Dr. Pascal menamakan DNA itu "SK",
tapi polis tak guna istilah itu.
Ini + ini + ini = pembunuh bersiri.
Namun, di Perancis, kami fikir kami bijak
jadi tak mungkin dia pembunuh bersiri.
Tiada orang begitu di sini.
Kes-kes itu terlalu mengingatkan
tentang pembunuh bersiri Amerika yang amat berbeza
dengan kes yang lebih banyak.
Mereka tak faham sepenuhnya
dari segi psikologi atau siasatan,
makna sebenar pembunuh bersiri.
Kami tiada pangkalan data DNA,
kami tak tahu tentang psikologi pembunuh bersiri.
Selain itu,
tiada rujuk silang di Perancis.
Fail-fail itu tersebar di semua bandar dan mahkamah.
Ada yang tak berkesan, ada yang caca-merba.
OKTOBER, NOVEMBER, DISEMBER
Pada Januari 1998,
Briged Jenayah menyiarkan gambar
kemeja peluh kelabu bersaix XXL.
Kemeja peluh itu ditunjukkan di merata tempat.
"Jika anda kenal sesiapa yang berpakaian begini, hubungi kami."
Apabila kita terpaksa menunjukkan kemeja peluh
yang boleh jadi milik sesiapa saja,
maknanya kita terdesak.
Saya menerima banyak tekanan
dan wajarlah begitu sebab saya ketua Briged Jenayah.
Saya kerap mengatakannya,
saya juga nak pembinaan pangkalan data DNA.
DNA LELAKI (SK)
PEJABAT HAKIM THIEL MAJISTRET PEMERIKSAAN
Saya dan Hakim Thiel selalu berjumpa.
Dia kata,
"Kita perlu hubungi semua makmal,
ambil segala data yang boleh,
kemudian uji padanan.
Paksa mereka uji padanan
dengan DNA pembunuh bersiri itu. "
Pihak berkuasa pusat terkejut.
Mereka kata kami dilarang uji padanan.
Mereka tiada pangkalan data. Saya luahkan kemarahan saya.
Memalukan.
Saya kata, "Kamu rela menyebabkan kematian?"
Sebab jika kami pantas dan cekap,
kami boleh cari padanan
dan mungkin dapatkan nama.
Ya, kami melanggar undang-undang. Kami tak peduli.
Matlamat halalkan cara.
Kami tak mencemari identiti warga Perancis.
Kami tak buat perkara salah.
Kami mencari pembunuh bersiri yang menyasarkan wanita muda.
Kami dah ada cukup banyak kes begini.
Kami terpaksa buat apa saja untuk halang dia.
Kami buka fail,
baca kod genetik
dan banding dengan DNA misteri itu.
SUARA DR. PASCAL
Jika nombornya berbeza, kami letak semula,
ambil nombor lain dan mula semula.
Ada kaedah untuk semak silang fail?
Tiada. Malangnya, tanpa pangkalan data,
setiap fail disimpan secara individu dan perlu diperiksa satu persatu
untuk mencari kod genetik.
JANUARI 1998 FEBRUARI 1998
MAC 1998
Tarikhnya 24 Mac 1998.
Saya terima panggilan daripada Dr. Pascal.
Jantung saya terhenti sebentar.
Bukannya kami tak pernah berjumpa di ibu pejabat.
Namun, saya dapat rasakan sesuatu.
Dia kata, "Saya ada berita baik dan buruk."
Saya kata, "Berikan saya berita baik!"
Dia kata, "Kami kenal pasti dia."
IDENTIFIKASI DNA LELAKI MISTERI
DNA GUY GEORGES
DARIPADA PUNTUNG ROKOK
CALITAN FARAJ
DNA LELAKI: GUY GEORGES
Penemuan itu...
satu pembebasan. Perasaan lega.
Pembebasan yang tak tergambarkan.
DNA GUY GEORGES
DOKTOR O. PASCAL HOSPITAL NANTES
"Dan," dia kata,
"berita buruknya ialah...
pembunuh itu pernah ditahan pada 1995."
Itu...
memang satu kejutan.
Pada masa itu, dia disoal siasat
oleh pasukan yang mengendalikan kes
gadis dibunuh di tempat letak kereta.
Jika siasat lagi, kita boleh lihat
beberapa persamaan,
tapi kenapa ada mangsa di garaj dan yang lain di apartmen?
Ada petunjuk, luka dan baju koyak.
27 TAHUN PEMBANTU PEMASARAN
Tiada sperma, tapi dia mungkin guna kondom.
22 TAHUN SETIAUSAHA AKHBAR
Kami yakin dialah pelakunya,
para penyiasat agak yakin.
Ada kes lebih lama, dari tahun 1991.
Pascale Escarfail.
BAJU, LUKA, DARAH
MAYAT PASCALE ESCARFAIL
19 TAHUN PELAJAR
Saya kata, "Kita uruskannya nanti. Kita bincang kemudian.
Sekarang, perkara penting ialah memburu raksasa ini."
Saya sebarkan gambarnya ke seluruh negara.
Perlu lekas bertindak.
Pemangsa itu merayau-rayau di bandar.
Saya obses nak tangkap dia dalam masa beberapa jam.
Saya minta lebih ramai pegawai dan kami buat senarai
alamat dan tempat yang berkemungkinan
lokasi Guy Georges.
Saya ada satu lagi misi penting.
Saya beritahu ketua unit,
kita perlu hubungi keluarga mangsa.
Cik Monteil menghubungi saya.
"Puan Gautier, kami ada nama.
Namun, jangan beritahu sesiapa,
anak mahupun orang lain."
Saya faham.
Mereka sedang mencari dia.
Harap dia tak membunuh lagi.
Kes itu mendapat banyak sensasi media.
Pihak media jelas dapat merasakan
wujudnya tenaga dan kekecohan.
Ibu pejabat polis jadi sibuk.
Mereka merasainya.
Bos kata, "Pihak akhbar tahu."
Saya kata, "Tolonglah! Tolong diamkan mereka!
Tolonglah, jangan bocorkan!"
26 MAC 1998 7.01 PAGI
Pembunuh bersiri Paris Timur kini mempunyai wajah.
Pemburuan sedang dijalankan. Teruskan menonton.
Pembunuh bersiri Paris Timur telah dikenal pasti.
Briged Jenayah tahu namanya: Guy Georges.
Kemudian, kejutan!
Seorang wartawan jenayah, seperti saya,
mendedahkan nama pembunuh itu sebelum dia ditahan.
Kita tak boleh buat begitu.
Bayangkan jika Guy Georges mendengarnya!
Di televisyen, radio atau di mana saja.
Boleh jadi dia lari dan menjejaskan pemburuan.
Namun, kami teruskan juga.
Awak perlu sedar, ibu pejabat polis ialah jentera perang.
Bukan mudah membolosi kami.
Saya optimistik yang kami akan jumpa dia.
Saya tahu!
HARI YANG SAMA 12.44 PETANG
Ada dua pegawai meronda
pada pagi itu di hentian metro Blanche.
Mereka sudah berada di sana.
Mereka nampak lelaki ini meninggalkan metro.
Seorang berkata,
"Lihat!
Dia lelaki dalam gambar itu."
Mereka keluarkan gambar. "Aduhai, memang dia! Ayuh! "
Mereka tangkap dan tahan dia.
KEDAI BARANGAN RUNCIT TEMPAT GUY GEORGES DITAHAN
PENGAWAL YANG MENYAKSIKAN PENAHANAN
MENUNJUKKAN LOKASI KEJADIAN
Dia datang pagi tadi.
Pegawai polis ikut dia masuk dan tanya nama.
Mereka menerpa ke arahnya.
Mereka bawa dia ke sini dan paksa dia melutut.
Kemudian mereka bawa dia pergi.
Ujian DNA adalah konklusif,
dia terlibat dalam tiga pembunuhan dan satu cubaan bunuh.
Namun, Guy Georges langsung tak serupa dengan lakaran polis
yang disiarkan selama berbulan-bulan.
Cukuplah kematian dan penderitaan yang terjadi.
Ini perkara yang bagus.
Sekarang dia akan diadili.
Kami dari pihak keluarga…
Kami boleh mula berkabung.
Dia menyebabkan begitu banyak keperitan.
Aduhai.
Kita perlu tarik nafas dalam-dalam.
Dialah raksasa yang bunuh mereka.
Saya asyik tengok gambar gadis-gadis itu.
Semua gambar itu.
Bagi saya, orang yang
naik tangga itu ialah raksasa.
Raksasa sebenar.
Itu yang saya fikir.
Lihatlah potret baru Guy Georges,
ditahan semalam atas pembunuhan tiga wanita di Paris Timur.
Hari ini, dia mengaku membunuh dua yang lain.
Polis mengesyaki penglibatannya dalam dua lagi pembunuhan.
Kami dah jalankan tugas kami. Dia tak boleh membunuh lagi.
Bagi kes-kes yang ada bukti DNA, kami boleh bersenang-lenang.
Pada akhirnya,
dia tinggalkan bukti.
Kami cuma perlukan pengakuan
untuk kes tanpa sebarang DNA.
Kami tangkap lelaki ini!
Saya tertanya-tanya peguam mana, walaupun berbakat,
yang boleh batalkan kes itu. Kami pergi ke mahkamah dengan yakin.
BABAK 2 PENGADILAN
SAYA SEDAR SAYA BERBICARA DENGAN AWAK SECARA TERBUKA,
BAGAIKAN AWAK KAWAN SAYA.
19 MAC 2001
Penjenayah seksual tak salah hingga terbukti bersalah.
Bagi saya, ini tentang personaliti.
Sama ada saya nak membela atau tak.
Ini soal keserasian.
Tiada ritma atau sebab untuk itu.
Kita semua pernah berada dalam situasi
yang kita bertemu orang baharu
dan kita ada tanggapan buruk kepada mereka.
Kita fikir kita takkan nak
bersendirian dengan mereka.
Yang ini tak sama.
Apabila bertemu Guy Georges, dia tak kelihatan manipulatif.
Saya rasa dia luhur.
Dia tiada agenda tersembunyi, dia tak licik.
Tak ganas juga!
HARI PERTAMA PERBICARAAN
- Boleh tanggalkan baju panas. - Okey.
- Lihatlah saya. - Apa?
- Pandang saya. - Ya, tapi susah.
- Boleh saya duduk? - Ya, silakan.
Peguam Guy Georges yang dipercayai
ialah Alex Ursulet.
Alex Ursulet...
bekas suami saya,
minta saya sertai dia dalam kes beberapa minggu sebelum perbicaraan.
Melibatkan seorang wanita dalam kes ini,
sememangnya sebahagian daripada strategi pembelaan
yang diilhamkan oleh Alex Ursulet
atau mana-mana peguam lelaki berkaitan kes rogol.
Itu perkara asas.
Dia persembahkan kes
sebagai lelaki yang dituduh secara tak adil.
Bukti ditemui di setiap tempat kejadian.
Beberapa bukti ini membebaskan Guy Georges.
Contohnya,
cap jari dia tak ditemukan.
Di satu tempat jenayah, ada tapak kaki
yang ada kaki Mesir, tapi kaki dia tiada.
Lakaran polis yang disiarkan berbulan-bulan
langsung tak serupa Guy Georges.
LAKARAN POLIS 97/225
Pada dasarnya,
pendapat saya tak penting.
Saya anggap ia tak relevan.
Yang penting, maklumat di dalam fail ini.
Naluri saya sama ada dia bersalah atau tidak,
keyakinan peribadi saya, tak penting.
Guy Georges bukan raksasa, dia manusia.
Itulah masalahnya.
Di dalam diri Guy Georges,
ada kemanusiaan yang sama dalam diri saya.
Dalam diri awak. Dalam diri kita semua.
Itu yang menakutkan.
Jika dia raksasa, lebih mudah.
Masalahnya, kita dari asal usul yang sama.
Itulah yang menyakitkan.
Itulah misterinya.
Itulah tragedi sebenar.
Dia bukan raksasa, tapi manusia.
Saya berusia 30 tahun.
Itu perbicaraan besar saya yang kedua
sebagai peguam.
Namun, kali ini saya membela mangsa.
Dia mesti berhenti mencederakan orang lain.
Keadilan mesti ditegakkan.
Kami tahu dia pelakunya sebab ada bukti.
Bukan naluri atau syak wasangka. Kami tahu dia orangnya.
Kami juga tahu juri mudah terpengaruh.
Jika dia dibicarakan,
"Kes yang ada DNA, perbuatan saya. Yang lain, bukan."
Saya risau juri akan hukum dia untuk kes-kes yang ada DNA,
tapi bebaskannya untuk kes tanpa DNA.
Keputusan begitu tak boleh diterima.
Sebab itu bukan kebenaran.
Ada ketegangan itu.
Ia sangat mencabar.
Saya duduk di barisan pertama.
Saya nak Guy Georges dalam pandangan saya.
Saya nak tengok reaksi dia dan tulis semuanya.
Semua yang berlaku.
Nama, sikap…
Saya tak nak terlepas apa-apa.
Kes ini akan menjadi peperangan antara dua pihak.
Alex Ursulet bersumpah kepada saya sebelum perbicaraan
yang Guy Georges tak bersalah.
Terdapat kesilapan kehakiman.
Dia kata, "Patricia, saya akan buktikannya di mahkamah.
Saya bersumpah yang Guy Georges tak bersalah."
Saya tak nak hadiri perbicaraan.
Saya tak gemarkannya.
Matlamat saya adalah memastikan dia ditangkap dan dibicarakan.
Namun, saya tak suka hadiri perbicaraan.
HARI KEDUA
Di luar mahkamah, kumpulan orang ramai semakin besar.
Di dalam mahkamah, ketegangan meningkat.
Di dalam dok, Guy Georges didakwa membunuh dan merogol tujuh wanita,
mendatangkan amarah keluarga mangsa.
Dia membalas hakim dengan kebiadaban sama,
"Saya tak membunuh."
Guy Georges memutarbelit tanpa batasan.
LILIANE ROCHER IBU CATHY
Melalui sikapnya, dia terus
membahayakan dan menyebabkan kerosakan
kepada mangsa dan keluarga mereka
yang dalam keadaan lemah dan sengsara.
Dia berani menafikannya!
Tindakan dia sangat mengejutkan.
Kita tertanya-tanya,
tindakan itu nasihat buruk atau dia gila?
Kami tak faham.
Kami terkejut, tapi tenang.
Lagipun, dia mengaku semuanya!
MANGSA: MAGALI SIROTTI
SAYA NAK TENANGKAN HATI NURANI SAYA
MANGSA: CATHERINE ROCHER
SAYA PENYERANGNYA
KEBENARAN PENUH KES INI
Walaupun dalam kes tanpa bukti: Escarfail,
Magali Sirotti…
Dia mengaku semuanya.
KENYATAAN GUY GEORGES
FRANCIS BECHET KAPTEN POLIS
Pegawai Francis Bechet,
atau Sidney,
ialah orang pertama yang buat Guy Georges mengaku.
Sidney beri keterangan.
Dia beritahu saya cara dia buat Guy Georges mengaku.
Dia tak cakap di mahkamah, tapi untuk pujuk Guy Georges luahkan rahsia,
Sidney tahu Georges tak boleh merasakan dirinya
musuh utama orang awam
selepas penahanannya.
Jadi, Sidney
mencipta suatu suasana
di pejabatnya di ibu pejabat.
Dia mainkan muzik jazz.
Dia beri wiski kepada Georges.
Kemudian, dia berborak dengan Guy Georges
dengan cara yang amat tak formal.
GADIS RAMBUT PERANG MUDA...
TANGKAP PERHATIAN SAYA...
Guy Georges memberikannya pengakuan
yang penuh dengan butiran. Dia beritahu semuanya.
Seolah-olah Sidney...
orang yang dipercayainya.
Dia beli pisau Opinel 12
dan pita pelekat.
Dia sedang minum bir
ketika seorang wanita muda berpakaian hitam jalan berdekatan.
Rambut perang, 19 tahun, cantik seperti dalam gambar.
Guy Georges beritahu Sidney
yang dia tertarik dengan gadis cantik itu.
Dia terus pergi dan ikut gadis itu.
Dia ikut gadis itu menaiki tangga,
acukan pisau kepadanya dan luang masa berjam-jam dengannya.
Pascale seorang srikandi.
Dia tendang Georges.
Dia berketinggian 1.58 meter.
Berusia 19 tahun, terikat, bogel…
dan dia tendang Georges.
Dan…
Guy Georges naik marah.
Dan…
ketika mereka jumpa dia,
ketika polis menemukan dia,
mulutnya tak dilekatkan, tapi ada kesan pita di situ.
Mulutnya ternganga.
Sidney, pegawai polis itu,
tanya dirinya berulang kali ketika pemburuan tujuh tahun itu,
"Apa gadis itu kata?
Apa kata-kata terakhir Pascale sebelum dia mati?"
Guy Georges kata,
"Pita itu tercabut.
Dia pandang saya dan tanya, 'Apa awak buat?
Awak nak bunuh saya?'"
Ayat itu...
Sidney punah hati dengan ayat yang dia dengar.
Kata-kata terakhir mangsa yang diluahkan semula oleh pembunuhnya.
Sidney tanya apa Georges buat selepas itu.
"Saya basuh tangan di dalam singki dapur.
Saya nampak bir, jadi saya minum satu.
Saya ambil satu lagi dan pergi."
HARI KETIGA
Ada kala orang tak bersalah mengaku dalam tahanan.
Kamu fikir tiada orang mengaku dan kemudian tarik balik?
Kamu akan lihat, apabila kita periksa
kes demi kes,
bagaimana mereka mencipta pesalah.
Mereka membesar-besarkan dan menyalahkan dia
bagi hampir semua jenayah yang berlaku ketika
dia di luar lokap, jadi dia mungkin melakukannya.
Dia selalu cakap yang penahanannya ganas.
Semasa dia dibawa ke ibu pejabat polis,
dia dipaksa menaiki tangga.
Dia kata dia dipukul.
Kemudian, dalam tahanan…
Jangan lupa, ketika itu, tiada peguam yang hadir
dan ia tak dirakam.
Dia kata dia dipaksa mengaku...
bagi perkara yang dia tak buat.
Dia tak pernah dipukul!
Dia mengalami kecederaan kepala yang kecil
yang dialami semasa ditahan.
Habis cerita! Selama itu,
semuanya "permainan" psikologi.
Permainan psikologi antara penyiasat dan dia
untuk mendapatkan pengakuan.
Itu saja.
Kita tak perlu pukul orang untuk dapatkan pengakuan.
Dia mengejek kami.
Mengejek mahkamah, semua orang.
Kami nampak dia duduk di situ. Sukar dipercayai.
Keluarga mangsa
menjangkakan Guy Georges akan dihukum.
Namun, mereka perlu dengar
penjelasan Guy Georges.
Jawab soalan yang mereka ada
tentang saat-saat akhir anak-anak atau adik mereka.
Saya tak tahu cara menggambarkannya.
Raksasa.
GHISLAINE BENADY IBU ELSA
Tiada reaksi.
Apabila dia melihat gambar, tiada apa-apa.
Gila.
Saya tengok gambar dari setiap tempat kejadian.
Itu bahagian perbicaraan yang tak tertanggung.
Guy Georges tak selak gambar cepat-cepat.
Guy Georges tengok gambar-gambar itu
satu demi satu.
Dia meneliti gambar-gambar dengan tenang.
Sangat fokus. Tanpa emosi.
Dia pandang semuanya, dia meneliti setiap satu.
Kelakuannya...
Kelakuannya menyeramkan.
Kami lihat gambar-gambar itu selama 20 saat.
Dia? Saya catat masa.
Saya kata, "Guy Georges...
awak pandang gambar-gambar itu selama lima minit, 40 saat.
Kalau soalan itu tak khusus, dia takkan jawab.
Dia akan kata, "Tidak. Bagaimana awak tahu?"
Jadi soalan saya jelas.
"Awak tengok gambar selama lima minit 40 saat?"
Dia jawab…
"Entah. Begitulah agaknya."
Dia tak cakap pun
yang dia terkejut atau cuba menganalisis.
Dia kata itu bukan perbuatan dia, tapi dia tak tahu kenapa dia pandang.
Saya desak lagi isu itu.
Saya tak puas hati dengan jawapannya dan saya tak duduk.
Kemudian dia kata...
"Ia menyakitkan."
Saya tanya, "Bagaimana awak sorokkan dengan baik?"
Mestilah dia tak balas.
HARI KEEMPAT
MAHKAMAH JENAYAH PINTU MASUK PEGUAM
Kita perlukan orang,
lelaki atau wanita, saya bukan feminis,
yang cuba membela orang yang tak boleh dibela.
Tiada apa yang tak boleh dibela. Ini bukti.
Menakutkan.
Kes ini menakutkan.
Namun, dia manusia.
TANPA SEDAR,
SAYA PANGGIL AWAK 'MAK' DUA KALI
Saya terkejut dengan masa kanak-kanaknya.
Dia anak luar nikah
kepada seorang wanita muda dan askar.
...MENGANGGAP ANAK ANDA "TERABAI"...
DEKLARASI PENGABAIAN
DISERAH SEBAGAI ANAK ANGKAT
PENJAGA KERAJAAN
Dia ditolak berulang kali.
Guy Georges didaftarkan ke dalam
Perkhidmatan Kanak-Kanak.
Dia dihantar kepada keluarga Morin.
Keluarga ini
tak menunjukkan tahap penyayang dan sokongan
memandangkan ada 20 orang anak dalam keluarga itu.
Dalam erti kata lain, tujuh anak kandung
dan 13 anak angkat.
Apa yang berlaku selepas umur 16 tahun?
Dia…
Dia serang seorang gadis dari belakang.
Dia cuba mencekiknya.
Jeanne Morin masuk melalui pintu saksi.
SAKSI MAHKAMAH JENAYAH
Dia beri keterangan.
Dia menerangkan
zaman kanak-kanak Guy Georges dan sebab dia menolaknya
selepas Guy Georges menyerang dua adik angkatnya.
Seorang ketika Georges 14 tahun,
seorang lagi, Christiane,
diacukan batang besi ke leher.
Guy Georges berusia 15 atau 16 tahun.
Pn. Morin kata kejadian itu menyedarkannya.
Dia hubungi pekerja sosial dan Perkhidmatan Kanak-Kanak.
Dia usir Guy Georges.
Georges dihantar ke rumah kumpulan.
Dia jadi seorang perayau, budak jahat.
Keadaannya bertambah teruk sejak itu.
Yang menakjubkan,
kita boleh nampak yang Guy Georges tersentuh,
terasa hiba oleh wanita tua ini.
Ada satu ketika, dia kata,
"Mak,
saya nak beritahu mak, saya sayang mak."
Pn. Morin berpaling kepadanya
dan kata, "Mak sayang awak juga.
Namun sekarang, hati mak dah kering."
Kemudian…
raut muka Guy Georges kecewa. Dia duduk semula.
Wanita itu dah tak sayangkan dia lagi.
Tak mungkin.
Guy Georges langsung tak buat saya rasa hiba sebagai wanita.
Hiba?
Maksud awak, tersentuh?
Tak.
Memang hidupnya tragis. Tak syak lagi.
Namun dia ada kebebasan, dia bebas bertindak.
Tindakan Guy Georges gila, tapi dia sendiri tak gila.
Dia bebas. Bebas untuk tak buat perkara itu.
Dia tahu tindakan itu salah. Kejam.
Saya tak rasa hiba langsung. Sudahlah.
Saya rasa hiba dengan kesakitan mangsa yang saya bela.
HARI KELIMA
Saya harap dia berani mengaku,
sama ketika siasatan,
tentang kejadian ini, sebab itu saja cara
untuk kita faham perbuatan kejam ini
dan untuk dia muhasabah dirinya sendiri.
Hari kelima, kami dah tak mampu.
Terlalu banyak kesakitan.
Saya cuma nak
Guy Georges membuat kenyataan bercanggah
supaya saya yakin
dia akan disabitkan kesalahan atas pembunuhan Pascale Escarfail,
walaupun tiada bukti yang mengaitkannya.
Sejak awal perbicaraan ini,
saya soal dia setiap kali
dia hampir membuat kesilapan.
Saya perasan sesuatu.
Perkara aneh ketika waktu makan tengah hari.
Saya nak soal Guy Georges tentangnya
sebelum penghujung hari.
Ketika itu, kira-kira 6 petang.
Saya memutuskan untuk...
periksa balas dia.
Saya diberikan peluang.
Saya berdiri.
Guy Georges.
Awak dengar pakar pakaian tadi
menjelaskan bahawa
pisau yang merosakkan pakaian itu
dipegang oleh seorang kidal.
Awak kata awak guna tangan kanan.
Betul tak?
Guy Georges kata ya.
Guy Georges,
awak pasti awak bertangan kanan?
Awak tak pernah guna tangan kiri?
Dia nafikan.
Guy Georges, saya ulang.
Awak buat semuanya dengan tangan kanan?
Awak tak guna kedua-dua tangan? Awak bukan ambidekstrus?
Dia jawab tidak.
Guy Georges...
saya terkejut.
Sebab...
saya perhati dengan teliti.
Apabila awak diberi gambar,
awak sambut dengan tangan kanan.
Namun, apabila awak selak,
awak buat begini, dengan tangan kiri.
Awak alihkan mikrofon dengan tangan kiri.
Jadi…
Tiba-tiba,
dia pandang saya dan kata...
"Saya buat begitu sebab…
"Perbuatan itu logik…
"Gambar, mikrofon…
"Tapi..."
Dia angkat tangannya. "Tapi..."
Tapi apa, Guy Georges?
Awak serang dengan tangan kanan?
Dia kata ya.
Apabila awak tikam, adakah awak gunakan tangan kanan?
Guy Georges kata ya.
Dia mula sedar apa yang dia baru buat.
Dia berubah.
Senyumannya berubah.
Dia marah kepada diri sendiri dan Solange Doumic.
Dia tenung Doumic dengan pandangan tajam.
Dia rendahkan tangan.
Bilik mahkamah jadi sunyi sepi.
Dia baru mengaku, dia lakonkannya.
Kami nampak dia.
Guy Georges yang sebenar, bukan lelaki sebelum ini.
Ketika itu, kita benar-benar rasa
keganasan itu. Guy Georges ialah pembunuh.
Terima kasih.
Ketika itu,
saya pandang Guy Georges
dan tanya dia,
"Apa yang awak cakap? Apa maksud awak?"
Kami semua sangka dia akan kata,
"Dalam pergaduhan jalanan..."
Guy Georges, lelaki biasa dari lima hari lepas.
Dari kerusinya,
dia lantas berdiri untuk menjawab. Begini.
Dia menjerit, menuding jari kepada saya,
mukanya penuh kebencian.
Dia menjerit,
"Dia orangnya! Dia perangkap saya! Ini permainan untuk dia!"
Doumic membalas,
"Tak, ini bukan permainan."
Terlalu banyak kesakitan dan penderitaan di sini.
"Namun," dia kata, "Saya anggap itu pengakuan,
sebab selama 15 saat, awak macam berkata, saya akan bunuh awak."
Saya hilang pertimbangan.
Saya menangis.
Nasib baik saya ada rambut.
Namun, semuanya terbongkar. Mahkamah ditangguhkan.
Di bilik belakang, kami boleh jumpa dia,
dikelilingi pengawal, tapi mereka berdiri di tepi
supaya kami boleh bincang secara peribadi.
Namun…
Guy Georges tak mampu bercakap.
Dia bukan Guy Georges yang sama.
Dia bukan lelaki pada awal perbicaraan.
Saya rasa seperti bercakap dengan
batang besi yang terbelit.
Saya rasa keganasan
yang akan meletup, mungkin kepada saya.
Sebab saya rasa itu kemarahan mutlak.
Pengawal pun pasti rasa benda yang sama.
Sebab buat pertama kalinya,
seorang daripada mereka duduk di antara saya dan Guy Georges.
Saya rasa saya jumpa...
Guy Georges yang mangsa nampak.
Perasaan kehancuran
dalam kes ini tiba-tiba menghimpit saya.
Nyawa yang musnah di sekeliling saya.
Kehidupan Guy Georges yang musnah. Hidup dia musnah dari awal.
Itu tak boleh dinafikan.
Dan…
Semuanya hanya kesakitan dan kemusnahan.
HARI KEENAM
Apabila perbicaraan diteruskan pada pagi Isnin, hari ke-6,
semua orang yakin Guy Georges akan bercakap.
Kami tunggu dan tiada apa-apa berlaku. Kandang saksi kosong.
Dia enggan keluar penjara pagi itu.
Maka, hakim mengarahkan
dia dibawa keluar secara paksa
supaya dia hadiri perbicaraan.
Angin dia tak baik.
Dia muncul tanpa bercukur,
serabai, amat marah.
Hakim cuba meneruskan perbicaraan.
"Guy Georges, semasa kita berhenti pada Jumaat,
awak ada hal nak beritahu keluarga mangsa.
Awak dah sedia untuk meluahkannya?"
Guy Georges kata, "Bukan sekarang.
Saya akan cakap, tapi bukan begini.
Saya marah kepada keadilan."
HARI KETUJUH
Memang dia. Dah agak.
GHISLAINE BENADY IBU ELSA
Kita cuba yakinkan diri yang dia manusia,
tapi sebenarnya bukan.
Saya tak tahu jika Guy Georges akan mengaku,
tapi saya asyik fikir…
Saya harap tiada ulangan kejadian minggu lepas.
Pada masa itu, satu-satunya perkara...
yang Alex Ursulet dan saya harap
adalah dia boleh benar-benar jelaskan dirinya,
supaya tiada siapa boleh cakap kepada kami, "Dia raksasa."
Kita perlu faham sebab dia lakukannya.
Dia terpaksa buat begitu.
Ini soal moral tentang perbuatannya.
Sekurang-kurangnya, dia perlu cari ketabahan
di hadapan mahkamah dan keluarga mangsa untuk menjelaskannya.
Dia mampu berdiri sendiri.
Jika dia manusia, dia boleh berdiri dan kata,
"Ya, saya yang lakukannya."
Pada tengah hari Selasa,
Guy Georges dah berubah.
Dia cukur kepalanya.
Dia tukar seluar hijau
dan pakai baju panas putih yang amat kemas.
Elisabeth yang lari daripadanya pada tahun 1995, masuk.
Cantik. Rambut merah yang panjang.
Dia dipimpin ke depan Guy Georges dan tunggu.
Alex mendekati Guy Georges dan kata,
"Jika awak ada sesuatu nak cakap, inilah masanya.
Cakap demi keluarga awak.
"Beritahu kami, adakah awak menyerang Elisabeth?"
Guy Georges…
jawab ya. Dia jatuhkan pandangan dan kata ya.
Kami hampir tak dengar. Dia berbisik.
Ursulet sambung lagi. Dia kata,
"Adakah awak yang bunuh Cik Escarfail?"
"Ya."
"Adakah awak bunuh Cathy Rocher?"
"Ya."
Bagaikan litani doa.
Ursulet senaraikan nama setiap mangsa.
"Adakah awak bunuh Cik Sirotti, Cik Bénady..."
"Ya."
Pengakuan itu muncul dari dalam.
Pada masa itu, mahkamah sunyi sepi.
Lalat pun tak berbunyi di mahkamah itu.
Satu-satunya perkara...
kami dengar selepas Guy Georges bercakap,
ialah kata-kata salah seorang ibu mangsa
yang ucap terima kasih.
Saya cakap, "Terima kasih."
Dia mengangguk.
LILIANE ROCHER IBU CATHY
Sekarang saya terkedu dengan
perbualan yang tak wujud ini.
Saya berterima kasih kepada pembunuh anak saya.
Saya terlepas cakap.
Saya tak memikirkannya.
Berdasarkan mangsa, Guy Georges sasarkan
wanita berusia 19 hingga 32 tahun. Pelbagai jenis.
Tiada gaya fizikal yang istimewa.
Rambut coklat, perang muda, merah.
Tinggi dan pendek.
Tiada seorang pun yang tertekan, menganggur, kesunyian
atau kecewa.
Mereka wanita stabil yang mempunyai cita-cita, teman lelaki...
Dia kata semangat mereka yang mencetuskannya.
Semakin mereka bersemangat, semakin dia tertarik kepada mereka.
Dia kata,
apabila dia nampak mereka di jalanan,
tenaga mereka yang menarik perhatiannya.
Dia terikut-ikut dengan tenaga itu
yang membangkitkannya.
HARI KE-13
Tak disangka-sangka.
Keadaan tak seperti yang dirancang.
Kami memutuskan
untuk temani dia hingga ke akhirnya.
Kalau saya tak teruskan dan merayu untuknya,
itu bermakna, bagi Guy Georges,
saya mengabaikan dia.
Seorang lagi wanita mengabaikan dia.
Itu amat memeritkan.
Maka, saya buat rayuan.
Yang Arif.
Tuan-tuan dan puan-puan hadirin mahkamah dan juri.
Pada petang ini,
saya yang pertama berdiri di depan anda
dan merayu bagi pembelaan En. Guy Georges.
Merayu untuk orang yang tak dapat dibela.
Kepada awak, Guy Georges.
Saya nak katakan...
yang awak mungkin psikopat,
tapi awak tak dilahirkan begitu.
Tiada orang dilahirkan psikopat, mereka dijadikan begitu.
Keputusan itu takkan mengejutkan.
Tambahan pula,
saya tak tahu masa depan awak.
Masa depan awak akan berbeza.
Namun, mencipta masa depan itu terpulang kepada awak.
HARI KE-14 HARI TERAKHIR PERBICARAAN
Perbicaraan disambung pada 4.42 petang.
Hakim mengumumkan keputusan Mahkamah Jenayah Paris.
"En. Guy Georges,
kamu dihukum penjara seumur hidup
sekurang-kurangnya 22 tahun."
Orang berpelukan dan bercium di mahkamah.
Kita boleh dengar ketawa dalam kalangan defendan.
Semuanya dah berakhir.
EPILOG
SAYA BANYAK BERHUTANG PADA AWAK
SEBAB SAYA RAMPAS BANYAK PERKARA DARIPADA AWAK.
JANGAN SEDIH KAMI DENGAR SIULAN BURUNG
Saya tiada di perbicaraan,
tapi tahu tentangnya. Saya rasa sangat beremosi.
Dia mohon keampunan daripada mangsa.
Saya tiada di situ,
maka saya terfikir tentang keampunan.
Saya sedar yang saya tak boleh ampunkan dia.
Dia bukan serang saya, dia serang Hélène.
Jadi…
saya tulis surat kepadanya.
EN. GEORGES, GUY
Dia balas.
KEPADA ANNE,
SAYA TAK NAK TIPU AWAK,
SAYA PUN TAK LENA PADA 7, 8 JULAI.
SAYA BERCAKAP JUJUR DENGAN AWAK,
BAGAIKAN AWAK SAHABAT SAYA.
SAYA BERHUTANG DENGAN AWAK,
SEBAB SAYA MERAMPAS DARIPADA AWAK.
Anne berikan surat Georges kepada saya
seolah-olah itu legasinya.
Dia juga minta saya lihat
jika surat itu boleh digunakan
oleh pakar psikiatri untuk memahami Guy Georges.
Untuk melihat dia
lebih daripada seorang pembunuh, tapi seorang yang bijak
dan memahami diri serta asal usulnya.
SAYA TAKKAN PUTUS HARAPAN
TERUS KE PENJARA
BERITAHU SAYA APA PATUT DILAKUKAN
Saya rasa kita boleh belajar daripada surat Guy Georges
supaya Guy Georges lain, dan ramai orang sebegitu,
tak ambil tindakan. Itu yang penting hari ini.
SEDIKIT LANGKAH PENCEGAHAN
Cara mengenal pasti dan membantu mereka
menangani keperitan dengan cara lain selain perbuatan kejam.
AWAK BAIK, ANNE
Perkara itu luar biasa,
seorang ibu menulis kepada pembunuh anaknya.
Sebab dia percayakan penebusan.
Anne percaya Guy Georges
boleh diselamatkan.
Bahawa dia boleh dirawat,
menjalani terapi, menanganinya.
Saya rasa dia percayakan perkara itu.
Ini pokok walnut.
Pokok ini juga menderita. Ia telah dipotong.
Ia cantik. Hélène.
Saya nak berkongsi
ilmu, kerja keras, kemurahan hati, semuanya.
Saya tak nak kongsi kebencian. Takkan.
Saya tak gemarkannya.
Nah. Cenderamata untuk awak.
Tak banyak.
Ini…
Ini ketenangan.
Kita ambil kesedihan dan hasilkan sesuatu dengannya.
Itu yang saya nak kongsikan.
ATAS KECEKALAN KELUARGA MANGSA,
PERANCIS MENCIPTA PANGKALAN DATA DNA PADA 1998,
MEMBOLEHKAN PENYELESAIAN BERATUS-RATUS KES.
Terjemahan sari kata oleh Aimee Suhairi